Gunvald Ludvigsen

Gunvald Ludvigsen () i Leirfjord, Nordland) er ein norsk sosialøkonom og politikar (Venstre). 

Ludvigsen kjem frå Nordland, men har budd på Nordfjordeid i Sogn og Fjordane sidan 1983. Han har utdanning i sosialøkonomi frå Universitetet i Oslo frå 1977. Frå 1983 til 1990 var han rådmann i Eid kommune. I 1991 melde han seg inn i Venstre, og sat i kommunestyret i Eid frå 1991 til 1995 og frå 1999. Frå 1993 til 2003 var han direktør ved Nordfjord sjukehus. 

Etter kommunevalet i 2003 vart han ordførar i Eid.  Ved stortingsvalet i 2005 vart han vald inn på Stortinget på utjamningsmandatet frå Sogn og Fjordane. Han sat i helse- og omsorgskomiteen på Stortinget.

 Kjelder 



Kategori:Ordførarar i Eid
Kategori:Venstreordførarar i Sogn og Fjordane
Kategori:Stortingsrepresentantar 2005-2009
Kategori:Stortingsrepresentantar frå Venstre
Kategori:Stortingsrepresentantar for Sogn og Fjordane
Kategori:Rådmenn
Kategori:Norske sosialøkonomar
Kategori:Folk frå Leirfjord